התחנה המרכזית של דימונה

התחנה המרכזית של דימונה הייתה מסוף האוטובוסים המרכזי של העיר דימונה. התחנה ממוקמת במרכז העיר, בשדרות הרצל פינת שדרות גולדה מאיר, לא רחוק מצומת הכניסה לעיר. התחנה נחנכה ב-10 במרץ 1976 ותוכננה על ידי האדריכל נחום שני.

== היסטוריה ==
עיריית דימונה. תחילה הוקצה לתחנה שטח של 16 דונם במרכז העיר, מול שכונת מגורים חדשה שתכננו באותה עת האדריכלים דן איתן ויצחק ישר, שנקראה לאחר מכן "שכונת הניצחון". בניית התחנה החלה בשנת 1973 והסתיימה שנה לאחר מכן, אך נחנכה רק ב-1976. העיכוב נבע כנראה מהשפעות מלחמת יום הכיפורים וחסמים ביורוקרטיים. לפי מידע מהארכיון ההיסטורי של אגד, לאחר אירוע החנוכה עוכבה ההפעלה בשבועיים נוספים בגלל קשיים בחיבור התחנה לרשת הטלפונים. התכנית המקורית כללה הקמת מגרש חנייה, מוסך ותחנת דלק לאוטובוסים, וכן מבנה שיכיל שירותים ומזנון לנהגים, משרדים לאגד, חנויות ומסעדה. ראש המועצה באותה תקופה ניסה גם לקדם את הקמתו של מלון ואולם קולנוע בסמוך לשטח התחנה, אך תוכניות אלה לא יצאו אל הפועל.

== מבנה ==
המבנה מורכב מגוש מלבני עם גגון מצחייה רחב, המיועד להגן על הנוסעים מפני תנאי מזג האוויר. הגגון נתמך בקורות במרווחים שווים, היוצרות חלוקה וקצב לאורך המבנה. במקור, הגגון היה עשוי מבטון חשוף צבוע בלבן, והקורות והעמודים בירוק, בהתאם לצבעי המיתוג של "אגד".

== אמנות בתחנה ==
בחזית התחנה משולב קיר אמנות שיצר האמן גרשון קניספל. היצירה, העשויה תבליט אלומיניום, מתארת סצנה תנ"כית של כיבוש וחלוקת הארץ בידי יהושע בן-נון. הסצנה מתייחסת לאזכור דימונה בספר יהושע ומשלבת אלמנטים המרמזים על ההווה, כמו סמל הקריה למחקר גרעיני.

== חשיבות תרבותית ==
שילוב האמנות בתחנה מייצג תופעה רחבה יותר של שילוב אמנות באדריכלות בישראל בשנות ה-60 וה-70. יצירתו של קניספל נועדה להעשיר את חוויית המשתמשים בתחנה ולהעביר מסר תרבותי וחינוכי לתושבי העיר.

== מצב נוכחי ==
התחנה נסגרה ומרבית הקווים אשר עברו בה עוברים כעת בשדרות גולדה מאיר מחוץ לתחנה. קיר האמנות של קניספל שמור יחסית טוב, אם כי מכוסה באבק המדבר.

== שירות עירוני ==
את קווי האוטובוס העירוניים בדימונה מפעיל אגד.

מקרא סימנים:
* ♿ – קו נגיש
* 💺 – קו בהזמנה מראש בלבד
{| class="wikitable"
!קו
!מפעילה
!מסלול
!הערות נוספות
|-
|1/1א
| rowspan="3" |אגד
|קניון פרץ סנטר – אזור תעשייה, שוק – תחנה מרכזית – נווה דוד – נווה מגן – חכמי ישראל – נווה חורש
| ♿
|-
|2/2א
|קניון פרץ סנטר – ערבה – ממשית – בית עלמין – יוספטל – שכונה לדוגמה – אצטדיון – נווה דוד – תחנה מרכזית – מרכז רפואי מיראז
| ♿
|-
|12
|תחנה מרכזית – תחנת רכבת דימונה
| לקו זה שלוש נסיעות ביום לכל כיוון אשר מתואמות עם זמני הגעת הרכבת
|}
== קווים בינעירוניים ==
{| class="wikitable"
|+
!קו
!מפעילה
!מסלול
!הערות נוספות
|-
|47
| rowspan="2" |מטרופולין
|דימונה – ערד
|
|-
|66
|דימונה – אבו קרינאת – ערערה בנגב
|
|-
|48/48א
| rowspan="10" |אגד
|דימונה – באר שבע, תחנה מרכזית
|
|-
|49
|דימונה – באר שבע, אצטדיון טרנר
|
|-
|56/56א
|דימונה – באר שבע, תחנה מרכזית
|
|-
|57/57א
|דימונה – מחנה משוואה – ירוחם
|
|-
|321
|דימונה – נאות הכיכר – עין תמר – נווה זוהר – עין בוקק
|💺
|-
|391
|אילת – דימונה – באר שבע – אשקלון – אשדוד
|💺
|-
|393
|אילת – דימונה – באר שבע – רחובות – נס ציונה – ראשון לציון – תל אביב-יפו
|💺
|-
|394
|אילת – דימונה – באר שבע – תל אביב-יפו
|💺
|-
|397
|אילת – דימונה – באר שבע
|💺
|-
|470
|דימונה – באר שבע – מחלף חמד – ירושלים
|נסיעה אחת ביום
|}

== ראו גם ==
* דימונה
* תחנה מרכזית
* גרשון קניספל
* תחנת הרכבת דימונה

== הערות שוליים ==

קטגוריה:דימונה: מבנים
קטגוריה:דימונה: תחבורה
דימונה
דימונה